**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 03.04.2023, ora 08.00 – 04.04.2023, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 04.04.2023, ora 07.00**

**RÂURI**

Debitele au fost în creștere datorită precipitațiilor lichide căzute în interval, cedării apei din stratul de zăpadă şi propagării pe râurile din bazinele hidrografice: Caraș, Nera, Cerna, Jiu, Olt, bazinele superioare ale Begăi, Timișului, Bârzavei și numai prin propagare pe cursul superior al Prutului, cursurile mijlocii și inferioare ale Someșului, Mureșului, Buzăului, Putnei, Trotușului, Bistriței (afluent al Siretului), cursurile inferioare ale Crișurilor, Begăi, Timișului și Bârzavei.

Pe râurile din bazinele hidrografice: Vedea, Argeș, Ialomița, Bârlad, Suceava, pe afluenții Prutului, bazinele superioare ale Buzăului, Putnei, Trotușului, Bistriței (afluent al Siretului), Moldovei și pe cele din Dobrogea, debitele au fost staționare, iar pe celelalte râuri au fost în general în scădere.

Debitele se situează la valori sub mediile multianuale lunare, cu coeficienți moduli cuprinși între 30-80%, mai mari (în jurul și peste mediile multianuale lunare) pe râurile din bazinele hidrografice: Vişeu, Iza, Tur, Someş, Crasna, Barcău, Crișuri, Mureș (exceptând Târnava Mare), Bega, Timiş, Bârzava, Caraş, Nera, bazinul superior și mijlociu al Oltului, cursurile superioare ale Buzăului și Moldovei, cursul superior și mijlociu al Bistriței (afluent al Siretului) și mai mici (sub 30%) pe râurile din bazinele hidrografice: Vedea, Neajlov, Trotuș, Putna, Rm. Sărat, Bârlad, Jijia şi pe unii afluenți ai Ialomiței.

În interval s-au situat peste **COTELE DE ATENȚIE** râurile la stațiile hidrometrice: Bega – Chizătău (200+6)-jud. TM, Bega Veche – Pișchia (100+8)-jud. TM, Feneș – Feneș (70)-jud. CS,

Se situează peste:

-**COTA DE INUNDAȚIE** râul Bârzava la stația hidrometrică Partoș (200+26)-jud. TM și peste

-**COTELE DE ATENŢIE** râurile la stațiile hidrometrice Galbena – Hațeg (150+11)-jud. HD, Sașa – Poieni (50+4)-jud. TM, Moravița – Moravița (250+11)-jud. TM.

Este în vigoare **AVERTIZAREA HIDROLOGICĂ** nr. 31 din 03.04.2023**.**

Debitele vor fi în creștere, datorită precipitațiilor lichide, importante cantitativ prognozate, cedării apei din stratul de zăpadă și propagării pe râurile din bazinele hidrografice: Bega, Timiș, Bârzava, Moravița, Caraș, Nera, Cerna, Jiu, Olt, Vedea, Argeș, Ialomița, Buzău, Rm. Sărat, Putna, pe râurile din Dobrogea, pe afluenții din bazinul inferior al Mureșului și cursul mijlociu și inferior al acestuia.

Pe râurile din bazinele hidrografice: Trotuș, Bistrița (afluent al Siretului), Moldova, Suceava, Bârlad și pe afluenții Prutului, debitele vor fi staționare, iar pe celelalte râuri vor fi în general în scădere.

Sunt posibile scurgeri importante pe versanți, torenți şi pâraie, viituri rapide cu posibile efecte de inundații locale şi creșteri de debite şi niveluri cu posibile depășiri ale **COTELOR DE APĂRARE** pe unele râuri din Banat și Oltenia, datorită precipitațiilor lichide, mai însemnate cantitativ, prognozate, cedării apei din stratul de zăpadă și propagării.

Se menține în vigoare **AVERTIZAREA HIDROLOGICĂ** nr. 31 din 03.04.2023.

**DUNĂRE**

Debitul la intrarea în țară (secțiunea Baziaș) în intervalul 03 – 04.04.2023 a fost în creștere, având valoarea de 6600 m3/s, sub media multianuală a lunii aprilie (7900 m3/s).

În aval de Porțile de Fier debitele au fost în creștere la Gruia și pe sectorul Tr. Măgurele – Călărași și în scădere pe sectoarele Calafat – Corabia și Cernavoda – Tulcea.

Debitul la intrarea în țară (secțiunea Baziaș) va fi în creștere (6800 m3/s).

În aval de Porțile de Fier debitele vor fi în creștere pe sectorul Gruia – Vadu Oii și în scădere pe sectorul Brăila – Tulcea.

**2.** **Situația meteorologică în intervalul 03.04.2023, ora 08.00 – 04.04.2023, ora 06.00**

**ÎN ŢARĂ**

Valorile termice diurne au fost în scădere accentuată în nordul Moldovei, în vestul Transilvaniei, în Maramureș, Crișana și Banat, unde vremea a devenit rece pentru începutul lunii aprilie, în timp ce în restul țării temperaturile au fost comparabile cu cele din ziua anterioară și s-au situat în jurul normelor. În mare parte a zilei, cerul a fost parțial noros și pe spații restrânse au fost precipitații slabe -ploi în sud-vest, în centru și zonele submontane și mixte la munte, iar vântul a suflat slab și moderat, cu intensificări locale în nordul Moldovei, în Banat și în Crișana. Cu totul izolat în Oltenia s-au semnalat descărcări electrice în sudul extrem și grindină de mici dimensiuni în nordul regiunii. Apoi, o arie de nebulozitate compactă și precipitații a cuprins dinspre sud aproape toată țara. Vântul s-a intensificat, în Oltenia și Muntenia rafalele au depășit local 55...65 km/h și izolat 70...75 km/h, iar temporar și pe arii mai restrânse și în sudul Moldovei și în vestul Banatului și al Crișanei vitezele au fost în general de 50...60 km/h . În sud și în sud-est a plouat, sau acumulat local 15...25 l/mp și izolat 30 l/mp, iar pe alocuri în Moldova, Transilvania și Crișana, spre dimineață, ploile s-au transformat în lapoviță și ninsoare. La munte treptat au predominat ninsorile, în special la peste 1400 m altitudine, mai consistente în Carpații Meridionali, unde s-a depus strat nou de zăpadă, acesta măsurând la ora 03 *–în platformele stațiilor meteorologice-* până la 244 cm în Munții Făgăraș. Temperaturile maxime s-au încadrat între 6 grade la Darabani și Rădăuți și 18 grade la Calafat și Băilești. La ora 06 se înregistrau valori termice între -2 grade Dumbrăvița de Codru și Șiria și 9 grade la Sulina, Constanța-dig și Mangalia. Izolat la începutul intervalului s-a semnalat ceață.

**LA BUCUREŞTI**

Valorile termice au fost apropiate de cele normale pentru începutul lunii aprilie, cu o maximă de 15 grade la Afumați și 16 grade la Filaret și Băneasa. Nebulozitatea s-a accentuat treptat din orele după-amiezii, iar noaptea temporar a plouat moderat cantitativ. Vântul s-a intensificat în a doua parte a intervalului când rafalele au atins 55...65 km/h. La ora 06 se înregistrau 4 grade.

**3. Prognoza meteorologică în intervalul 04.04.2023, ora 08.00–05.04.2023, ora 08.00**

**ÎN ŢARĂ**

Vremea va fi închisă și se va răci accentuat în toată țara, devenind deosebit de rece pentru această dată. Temporar vor fi precipitații în toate regiunile. Acestea vor fi sub formă de ploaie în Oltenia, Muntenia și Dobrogea, mixte (lapoviță, ninsoare și ploaie) în Moldova, Banat, Crișana, Maramureș și Transilvania și ninsori la munte, unde la altitudini mai mari de 1400 m în Carpații Meridionali și în sudul Carpaților Orientali, vor fi abundente, se va depune strat de zăpadă consistent și vor fi perioade cu viscol și vizibilitate scăzută. Cantitățile de apă vor mai depăși 20...30 l/mp în special în sud-vest, centru și est. Vântul va avea intensificări temporare în majoritatea zonelor, dar mai ales în Muntenia, în sudul Olteniei și al Moldovei unde vitezele la rafală vor depăși 55...65 km/h și pe arii restrânse 70...75 km/h. Temperaturile maxime (în general cu 8...12 grade sub mediile multianuale) vor fi cuprinse între 0 și 10 grade, cu valori mai ridicate în extremitatea sudică, până spre 11...12 grade, iar cele minime se vor situa între -3 și 7 grade. Izolat se forma ceață.

**LA BUCUREŞTI**

Vremea va fi închisă și se va răci accentuat. Temporar va mai ploua moderat cantitativ. Vântul va avea intensificări, îndeosebi pe parcursul zilei, când la rafală se vor atinge 55...65 km/h, apoi va mai slăbi în intensitate. Temperatura maximă (cu 10 grade sub media multianuală) se va situa în jurul valorii de 7 grade, iar cea minimă va fi de 3...5 grade.

1. ***CALITATEA APELOR***

***Administrația Națională Apele Române*** revine în data de 03.04.2023 cu informații suplimentare referitor la fenomenul de poluare a apelor acvatoriului Portului Constanta dana 34, din data de 16.03.2023, menționând faptul că, în urma verificarilor efectuate in teren in data de 03 04 2023 de catre inspectorii A.B.A.D.L., reprezentantii GNM CJ Constanta si reprezentantii CN-APM Constanta, nu s-a mai constantat prezenta de irizatii pe suprafata apei, poluarea fiind stopată.

1. ***ALIMENTĂRI CU APĂ***

***Administratia Bazinala de Apă Prut-Bârlad***

* **Judetul Botosani:** Se mentine situatia de restrictii in alimentarea cu apa pentru piscicultura la folosinta: S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii. Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** Se mentine situatia de restrictii in alimentarea cu apa pentru piscicultura, la folosintele:

\* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin incetarea livrarii apei din sursa r. Miletin - ac.Halceni.

\* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

Se mentine situatia de restrictii in alimentarea cu apa pentru piscicultura prin reducerea debitului la sursa r. Ezareni - ac. Ezareni, corespunzator treptei III, incepand cu data de 01.09.2022, pentru Statiunea de Cercetare Dezvoltare pentru Acvacultura si Ecologie Acvatica Horpaz.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, astfel: S.C. AQUAVAS S.A. VASLUI – Sucursala Vaslui din acumularea Solesti și A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești.

1. ***CALITATEA MEDIULUI***
2. **În domeniul aerului**

***Agenția pentru Protecția Mediului Timiș*** informează despre producerea, în data de 31.03.2023, ora 07.30, unei poluări accidentale a aerului (cca 100 mc gaze) din cauza coroziunii la colectorul distribuție gaze Foeni-Partoș, județul Timiș. Poluarea a fost stopată in aceeași zi, la ora 12.00, prin montarea unei șarniere de către Expert Petroleum. Nu s-au înregistrat victime.

1. **În domeniul solului și vegetației**

***Agenția pentru Protecția Mediului Argeș*** informează despre producerea, în data de 02.04.2023, ora 11.45, unei poluări accidentale cu 400 litri de apă de zăcământ din cauza coroziunii unei conducte de transport de la Parc 10 Cocu la Parc 24 Cocu, Poiana Lacului, județul Argeș, aparținând SC OMV Petrom SA. A fost afectată o suprafața de 200 mp teren privat-livadă. Măsuri: oprirea pompării, izolarea zonei afectate, remedierea avariei, ecologizarea terenului afectat.

***Agenția pentru Protecția Mediului Prahova*** informează despre producerea, în data de 02.04.2023, ora 13.00, unei poluări accidentale cu 200 litri de apă de zăcământ din cauza sustragerii ventilului de asigurare a sondei 727 Seciu pe raza orașului Boldești-Scăeni, județul Prahova, aparținând SC OMV Petrom SA. A fost afectată o suprafața de 50 mp teren privat-pășune. Măsuri: oprirea pompării, izolarea zonei afectate, remedierea avariei, ecologizarea terenului afectat.

***Direcția Silvică Gorj*** informează despre producerea, în data de 19.03.2023, ora 13.30, unui incendiu care a afectat 0,75 ha litieră pe raza localității Valea Desului, județul Gorj. Incendiul a fost stins in aceeași zi, la ora 17.00, prin intervenția unui silvicultor si a 5 cetățeni. Nu se cunosc cauzele declanșatoare.

***Direcția Silvică Vâlcea*** informează despre producerea, în data de 29.03.2023, ora 22.00, unui incendiu care a afectat 2 ha litieră pe raza localității Tetoiu, județul Vâlcea. Incendiul a fost stins in aceeași zi, la ora 23.30, prin intervenția a 3 silvicultori, 2 pompieri, 2 polițiști si a 3 cetățeni. Nu se cunosc cauzele declanșatoare.

***Garda Forestieră Suceava*** informează despre producerea, în data de 24.03.2023, ora 18.00, unui incendiu care a afectat 2 ha litieră pe raza O.S. Pădureni, D.S. Iași, UAT Grajduri, județul Iași. Incendiul a fost stins in aceeași zi, la ora 22.30, prin intervenția a 4 silvicultori, 15 pompieri și a 10 cetățeni. Cauza: incendierea vegetației limitrofe.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

DIRECȚIA COMUNICARE